**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI Sóos Zoltán**

**Nr. 71369 din 12.10. 2021**

**REFERAT DE APROBARE**

 **privind darea în folosinţă gratuită a etajelor III si IV, din imobilul internat al Liceului Tehnologic- Emil A. Dandea din Târgu Mureş,** situat în Tg Mureş, str. Gh Doja nr.250, clădirea A.1.2, respectiv etajul III si IV, al imobilului înscris în CF nr. 90387/N/XXXVI Târgu Mureş, nr cadastral 130476-C2, Târgu Mureş , **către TRIBUNALUL MURES pentru depozitarea dosarelor de arhivă.**

 Având în vedere adresele nr.68789/88485/29.09.2021 remisă de către ADP Mureș și adresa nr.71223/5871/08.10.2021 a Tribunalului Mureş, prin care se solicită sprijin în vederea alocării unor spaţii în incinta imobilului situat în Târgu Mureș, str. Gh Doja, nr.250, fostul Liceul de chimie Indistrială din Târgu Mureș, sau internatul acestui liceu, pentru mutarea si depozitarea dosarelor de arhivă din str. Justiţiei, pentru o perioadă determinată, pe perioada desfăşurarii lucrărilor de consolidare şi modernizare a sediului, reprezentanții executivului au procedat la verificarea faptică a spațiului. Ca atare, s-a considerat că etajele III si IV din internatul imobilului de mai sus, sunt libere, putând fi puse la dispozitia Tribunalului Mureș, pentru depozitarea dosarelor aflate în arhivă.

 Față de situația mai sus menționată, în urma discutiilor purtate cu reprezentantii instantei, s-a ajuns la concluzia că este singurul spatiu disponibil al autorității publice locale care poate fi pus în discutie în vederea punerii la dispozitie conform scopului indicat, respectiv cel situat în Tg Mureş, str. Gh Doja nr.250, clădirea A.1.2, respectiv etajul III si IV, din internatul imobilului înscris în CF nr. 90387/N/XXXVI Târgu Mureş, nr cadastral 130476-C2, Târgu Mureş ( clădirea internatului fostului Liceu Tehnlogic Emil A. Dandea).

 Menţionăm că în imobilul mai sus menţionat, nu se desfăşoară niciun fel de activitate educativă, clădirea putând fi pusă la dispoziţia solicitanţilor pe o perioadă limitată de timp( cinci ani termenul contractual, cu posibilitate de prelungire pe maxim un an), în baza unui contract de comodat, cu condiţia, ca respectivul spaţiu să poată fi restituit propietarului în starea în care a fost predat în termen de maxim 4 luni în cazul intervenirii unor situaţii ce justifică necesităţi ale proprietarului.

 De vreme ce, instanțele de judecată, fac parte din categoria persoanelor juridice ce desfășoară activitate de utilitate publică, astfel că intră sub incidența disp.art.349 din OUG nr.57/2019 privind Codul Administrativ cu modificările și completările ulterioare.

 Având în vedere cele menţionate anterior, supunem aprobării Consiliului Local Municipal Târgu Mureş, proiectul de hotărâre privind darea în folosinţă gratuită a spaţiului situat în Tg Mureş, str. Gh Doja nr.250, clădirea A.1.2, etaj III si IV, înscris în CF nr. 90387/N/XXXVI Tg Mures, nr cadastral 130476-C2, către TRIBUNALUL MURES, pentru depozitarea dosarelor de arhivă, **în conformitate cu** dispozitiile art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local, in conformitate cu alin.6 lit.b din acelasi text normativ *hotărăşte, vânzarea, darea în administrare, concesionarea, darea în folosinţă gratuiă a bunurilor* proprietate publică a a comunei orasului sau municipiului după caz.

 Ataşăm prezentei:

 - adresa nr.71223/07.10.2021 a Tribunalului Mureş

-adresa nr.68.789/29.09.2021 a SC Locativ SA

- extras de carte funciara

- fișa imobilului

 Aviz favorabil al

 compartimentului de resort,

 Direcţia Şcoli,

 Ing. Horaţiu Lobonţ

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ\***

**R O M Â N I A ( nu produce efecte juridice)**

 Initiator

**JUDEŢUL MUREŞ Primar**

**CONSILIUL LOCAL AL MUNICIPIULUI TÂRGU MUREŞ Sóos Zoltán**

**H O T Ă R Â R E A nr. .........**

**din ........................................2021**

**privind darea în folosinţă gratuită a etajelor III si IV, din imobilul internat al Liceului Tehnologic- Emil A. Dandea din Târgu Mureş, situat în Tg Mureş, str. Gh Doja nr.250, clădirea A.1.2, respectiv etajul III si IV, al imobilului înscris în CF nr. 90387/N/XXXVI Târgu Mureş, nr cadastral 130476-C2, Târgu Mureş către TRIBUNALUL MURES pentru depozitarea dosarelor de arhivă**

***Consiliul local municipal Târgu Mureş, întrunit în şedinţă ordinară de lucru,***

 Având în vedere :

Referatul de aprobare nr.72369 din 12 octombrie 2021 iniţiat de primarul Municipiului Târgu Mureş prin Direcţia Şcoli, privind darea în folosinţă gratuită a etajelor III si IV din imobilului internat al Liceului Tehnologic- Emil A. Dandea din Tg Mures, situat în Tg Mureş, str. Gh Doja nr.250, clădirea A.1.2, respectiv etajul III si IV, al imobilului înscris în CF nr. 90387/N/XXXVI Târgu Mureş, nr cadastral 130476-C2, catre Tribunalul Mureş, pentru depozitarea dosarelor de arhiva

Văzând:

Raportul Comisiilor de specialitate din cadrul Consiliului Local al Municipiului Târgu Mureş,

și ținând cont de :

 -art.7 alin.13 din Legea nr.52/2003 privind transparența decizională în administrația publică

 - art. 80-81 din Legea 24/2000 privind normele de tehnică legislativă pentru elaborarea actelor normative cu modificările şi completările ulterioare

 -art.2146-2157 Noul Cod civil,

 -art. 108 alin.1 lit.d), art.297 alin.1 lit.d, art.349- art.352 din OUG nr.57/2019 privind Codul Administrativ cu modificările și completările ulterioare

În temeiul prevederilor art.129, alin.(1), alin.( 2) lit.”c”și ”d”, alin.(6) lit.a, art.139 alin.(1), alin.(3) lit.g, art.196, alin.(1) lit.a, din OUG nr.57/2019 privind Codul administrativ cu modificările și completările ulterioare ,

**H o t ă r ă ş t e :**

 **Art. 1**. Se aprobă darea în folosinţă gratuită a etajelor III si IV din imobilul internat al Liceului Tehnologic – Emil A Dandea din Targu Mures, situat în Tg Mureş, str. Gh Doja nr.250, clădirea A.1.2, respectiv etajul III si IV, al imobilului înscris în CF nr. 90387/N/XXXVI Târgu Mureş, nr cadastral 130476-C2, Târgu Mureş, către Tribunalul Mureș pentru depozitarea dosarelor de arhivă.

 **Art. 2.** Se aproba modelul contractului de comodat, conform anexei 1 ce face parte integrantă din prezenta hotarare

 Art.3. Predarea, respectiv primirea imobilului se va realiza pe baza de proces verbal întocmit de părți, în termen de maxim 5 zile de la semnarea contractului de comodat.

**Art. 4.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş, prin Direcţia Şcoli şi Direcţia Economică.

 **Art.5.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

 Art.5.Prezenta hotarare se comunica:

 - Directiei Școli,

 - Tribunalului Mureș

**Viză de legalitate**

 **Secretarul General al Municipiului Tîrgu Mureş**

**Bâta Anca Voichița**

 **\*Actele administrative sunt hotărârile de Consiliu local care intră în vigoare şi produc efecte juridice după ndeplinirea condiţiilor prevăzute de art 129, art 139 OUG Codul administrativ**

 **ANEXA nr. 1**

**CONTRACT DE COMODAT**

**NR. \_\_\_\_\_\_\_\_ din \_\_\_\_\_\_\_**

 **I. PĂRŢILE CONTRACTANTE**

1. **Municipiul Târgu-Mureş,** cu sediul în Târgu-Mureş, P-ţa Victoriei nr.3, jud. Mureş, cod IBAN : RO41TREZ24A650402200103X, deschis la Trezoreria Tîrgu-Mureş, CUI 4322823 reprezentat de **Sóos Zoltán- Primar,** în calitate **de Comodant.**

 şi

1. **TRIBUNALUL MUREŞ** cu sediul în Târgu Mureş, str. Justitiei nr.1, sediul temporar în Târgu Mureș, B-dul 1 decembrie 1918, nr.250-254, judetul Mureş, reprezentate prin judecător Veronica Szasz, de **comodatar**

 În temeiul disp.art.858, art. 866, art. 861 alin.3, art. 867 si art. 874 Cod civil, cu raportare la disp.art.349-353 din OUG nr.57/2019, convin la încheierea prezentului contract

 **II: OBIECTUL CONTRACTULUI**

 Comodantul pune la dispoziţia comodatarului, spaţiul situat în Târgu Mureş, str. Gh Doja, nr.250, înscris în A.1.2, respectiv etajele III și IV al imobilului înscris în CF nr. 90387/N/XXXVI TG Mureş, nr cadastral 130476-C2, Tg Mureş ( clădirea fostului internat al Liceului Tehnlogic Emil A. Dandea), în vederea depozitării dosarelor de arhivă.

 Conform fișei imobilului ce constituie anexă la prezentul contract, suprafata totală pusă la dispozitie este de 885 mp.

1. **DURATA CONTRACTULUI**

Prezentul contract se încheie pe o perioadă de 5 ani, cu posibilitatea de prelungire pe maxim 1 un, începând cu data de \_\_\_\_\_\_\_\_\_\_\_\_\_, data încheierii procesului verbal de predare primire.

1. **PREŢUL CONTRACTULUI**

4.1 Părţile au convenit -comodatarul să plătească exclusiv contravaloarea estimativă a utilităţilor aferente spaţiului închiriat.

4.2 Plata utilităţilor se va realiza conform facturilor emise de furnizori.

 4.3 Comodantul va emite factura aferentă lunii în curs pentru suma reprezentând utilităţi în primele 5 zile lucrătoare din luna respectivă, urmând ca comodatarul să achite contravaloarea acesteia în termen de 45 de zile calendaristice de la data primirii de către comodatar a facturii în original emisă în conformitate cu cerinţele comodantului.

1. **OBLIGAŢIILE PĂRŢILOR**

 **5.1 Obligaţiile comodantului sunt următoarele:**

a) să predea spaţiul în stare corespunzătoare;

b) să asigure folosinţa în bune condiţii a spaţiului închiriat în baza condiţiilor prezentului contract;

c) să se abţină de la orice faptă personală, care ar avea drept consecinţă tulburarea comodatarului în folosinţa bunurilor;

d) să verifice ori de câte ori consideră necesar modul în care sunt respectate condiţiile de folosinţă stabilite prin prezentul contract

e) să solicite încetarea folosinţei gratuite şi restituirea bunului atunci când interesul public o impune

 **5.2 Obligaţiile comodatarului sunt următoarele:**

a) să plătească utilităţile, la termenele stabilite;

 b) să folosească în perioada contractuală bunurile ce constituie obiectul prezentului contract, ca un posesor de bună-credinţă, purtând răspunderea pentru toate pagubele produse din culpa sa;

 c) foloseşte spaţiul pentru activităţile pentru care a fost pus la dispoziţie;

 d) efectuează reparatiile curente

 e) să predea comodantului imobilului la data expirării contractului, în starea în care l-a primit

 f) asigura paza bunurilor depozitate în spaţiul pus la dispoziţie

 g) să permită accesul autorităţii pentru efectuarea controlului asupra spaţiului pus la dispozitie

 h) să nu modifice bunul in integralitatea lui

 i) să nu transmită dreptul de folosinţa unei alte persoane

 j) să informeze autoritatea cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului

1. **ÎNCETAREA CONTRACTULUI**

6.1 Contractul de comodat încetează prin:

 a) acordul comun scris şi expres al părţilor;

 b) expirarea termenului contractual;

 c) în situaţie de forţă majoră;

 d) denunţarea unilaterală de către comodant, cu un preaviz de 120 de zile.

1. **REZILIEREA CONTRACTULUI**

7.1 Neplata utilităţilor datorate de comodatar în temeiul prezentului contract pentru mai mult de 3 luni consecutive, dă dreptul comodantului să rezilieze unilateral contractul cu un preaviz de 30 zile.

1. **FORŢA MAJORĂ/CAZUL FORTUIT**

8.1 Nici una dintre părţile contractante nu răspunde de neexecutarea la termen şi /sau executarea în mod necorespunzător – totală sau parţială – a oricărei obligaţii care îi revin în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră/cazul fortuit aşa cum este definită de lege.

 8.2 Partea care invocă forţa majoră/cazul fortuit este obligată să notifice celelalte părţi în termen de 3 zile/ore producerea evenimentului şi să ia toate măsurile posibile în vederea limitării consecinţelor lui.

 8.3 Dacă în termen de 15 zile/ore de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.

1. **NOTIFICĂRILE ÎNTRE PĂRŢI**

9.1 În accepţiunea părţilor contractante, orice notificare, adresată de una dintre acestea, celeilalte, este valabil îndeplinită dacă va fi transmisă la adresa/sediul prevăzut în partea introductivă a prezentului contract.

9.2 În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire şi se consideră primită de destinatar la data menţionată pe confrimare de oficiul poştal primitor.

1. **CLAUZE FINALE**

10.1 Clauzele cuprinse în prezentul contract pot fi modificate şi / sau completate prin acte adiţionale, cu acordul părţilor.

10.2 Prezentul contract, împreună cu anexele sale, care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

10.3 Litigiile ivite între părţi, se vor soluţiona de către acestea pe cale amiabilă, iar în caz contrar de către instanţele judecătoreşti competente.

10.4 Prezentul contract a fost încheiat în data de \_\_\_\_\_\_\_\_\_\_\_\_\_\_\_\_ 2021, într-un număr de 3 exemplare din care unul pentru comodant şi două pentru comodatar.

 COMODANT COMODATAR

 MUNICPIUL TÂRGU MUREŞ Tribunalul Mureş PRIMAR Presedinte – Veronica Szasz

Soos Zoltan

 *Manager economic- Dana Suteu*

 DIRECŢIA ECONOMICĂ,

 \_\_\_\_\_\_\_\_\_\_\_\_\_\_\_\_\_\_\_\_\_

 DIRECŢIA ŞCOLI

 Ing. HORAŢIU LOBONŢ

 Viza juridica

Cons. Jur.